Diari Oficial de la Generalitat Valenciana


Sumari del DOGV 1167, del 23-10-1989 (1989/815432)

ORDRE de 2 d'octubre de 1989, de la Conselleria d'Economia i Hisenda, per la qual es regulen les operacions de tancament de l'exercici de 1989 en relació amb la comptabilitat de despeses publiques de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/02/(1)/dof/vci/html**

### Dades del document

Número de DOGV
:   1167

Data del DOGV
:   23-10-1989

Secció del DOGV
:   DISPOSICIONS GENERALS

Número del document
:   1989/815432


Data del document
:   02-10-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 2 d'octubre de 1989, de la Conselleria d'Economia i Hisenda, per la qual es regulen les operacions de tancament de l'exercici de 1989, en relació amb la comptabilitat de despeses públiques de la Generalitat Valenciana.  
La regulació de les operacions sobre comptabilitat de les Despeses Públiques de fi del present exercici i les subsegüents de la seua liquidació, concretant la data d'assenyalament d'havers, fa necessari dictar les instruccions oportunes.  
Per tot això,  
ORDENE:  
1. Assenyalament d'havers en el mes de desembre.  
1.1. Les nòmines per a la percepció d'havers actius i pagament extraordinari del mes de desembre, es tancaran i tramitaran avançant en 5 dies tots els terminis assenyalats en l'Ordre de 27 de febrer de 1985, de la Tresoreria i Intervenció General (DOGV núm. 245, de 22 d'abril).  
1.2. Els havers i el pagament extraordinari corresponent al mes de desembre seran satisfets conjuntament a partir del dia vint d'aquest mes.  
2. Aplicació pressupostària d'ingressos.  
2.1. Amb independència del compliment del que disposa l'Ordre de la Conselleria d'Economia i Hisenda de 25 de setembre de 1985 i la Resolució de la Direcció General del Tresor i Patrimoni de 17 de setembre de 1987, sobre disposició de fons per tributs cedits quant a les dues primeres desenes del mes de desembre, el dia 29 de desembre, una vegada finalitzat l'arqueig d'aquest dia, es transferirà del compte de tributs cedits al de disposició de la Generalitat Valenciana la recaptació haguda fins aquest dia, i es comunicarà a la Intervenció General l'aplicació dels ingressos transferits.  
2.2. Els Serveis Centrals de les distintes Conselleries podran tramitar documents de propostes d'ingrés fins al dia 12 de desembre, data en què hauran de tenir entrada junt amb els seus justificants en la Intervenció Delegada.  
3. Prevencions sobre quantitats a justificar.  
Les propostes de despesa «a justificar» (fase J) podran realitzar-se fins al dia 15 d'octubre, i tindran entrada en les Intervencions Delegades, com a màxim fins al dia 20 següent.  
Atesa la ineludible obligació de retre comptes dels fons lliurats «a justificar» independentment de la data del lliurament, tant els comptes justificats com els fons lliurats i no invertits hauran de presentar-se a les Intervencions Delegades el dia 15 de desembre.  
4. Expedició i tramitació de documents comptables.  
4.1 Els Serveis Centrals de les distintes Conselleries podran tramitar documents «A», «RA» i «MCA» fins el dia 30 de novembre i documents «D», «OK», «K» i «RMD» fins el dia 15 de desembre.  
Tots els documents assenyalats en el paràgraf anterior, junt amb els seus justificants, tindran entrada en les Intervencions Delegades, com a màxim, el dia 20 de desembre.  
Transitòriament des de l'entrada en vigor d'aquesta Ordre si s'haguessen iniciat subhastes per imperatius de contractació administrativa, concursos o concurrència de licitació per a adjudicació directa, atés que els contractes poden subscriure's amb un termini màxim de 30 dies comptats a partir de la recepció de la Resolució d'adjudicació de l'obra, bé o servei, podran tramitar-se dins dels terminis assenyalats en el document «D», el qual quedarà provisionalment justificat amb còpia de la resolució d'ajudicació i es segellaran els documents amb la llegenda «provisionalment justificat amb còpia de resolució d'adjudicació».  
El contracte serà posteriorment incorporat al document «D» adjuntant-lo, necessàriament, amb el primer pagament que es tramite o obligació que es reconega.  
4.2. Des del dia 16 fins al dia 20 de desembre podran tramitar-se propostes de documents comptables «0» que hauran de quedar lliurats, degudament justificats, a les Intervencions Delegades el dia 25 de desembre.  
4.3. Els documents que complesquen les previsions del número 4.2. anterior i aquells que es troben en fase «K» el 31 de desembre sense haver-se ordenat el seu pagament, tindran la consideració de Resultes de 1989.  
5. Saldos pressupostaris disponibles, d'autoritzacions i de disposicions.  
En finalitzar les operacions de tancament es podran incorporar com a remanents a l?exercici de 1990, els crèdits a què es refereix el número 2 de l'article 30 de la LHPGV.  
6. Relació nominal de creditors.  
La Intervenció General formarà relacions nominals de creditors on es detallaran totes les obligacions contretes, que, a 31 de desembre, no n'hagués estat proposat o ordenat el pagament.  
Dins de cada relació els manaments figuraran classificats per seccions, serveis, capítols, articles, conceptes i programes amb el detall següent: número d'assentament, número de document, tercer, descripció, import i total per secció.  
Cada secció anirà classificada en els grups següents:  
1. Manaments de l'exercici 1989.  
2. Manaments de l'exercici 1988 i anteriors, no incursos en prescripció.  
3. Manaments incursos en prescripció.  
Per a la inscripció en cada grup es tindrà en compte l'any en què foren comptabilitzats.  
7. Tramitació d'expedients de modificació de crèdit.  
7.1. S'estableix el dia 27 d'octubre com a data límit per a la recepció en la Direcció General de Pressupostos de les propostes de modificació pressupostària.  
A excepció de les derivades de:  
- generacions/anul·lacions finalistes.  
- convalidació d'obligacions d'exercicis tancats.  
- convenis a subscriure per l?Administració.  
7.2. En les modificacions operatives realitzables a través de documents MCA i RMD es farà el que disposa el punt 4 d'aquesta Ordre.  
7.3. Transitòriament i des de l'entrada en vigor d'aquesta Ordre, els expedients de modificació seran tramitats sense l'informe de l'Interventor Delegat establert en l'apartat c) del punt 6.7.3.6 de l'Ordre de 13 de febrer de 1989, el qual serà assumit per la Intervenció General.  
8. De les formalitzacions.  
La Intervenció General per conducte de les Intervencions Delegades tramitarà fins al dia 25 de desembre totes aquelles formalitzacions que calguen en aquells supòsits d'errors en els documents de proposta, sempre que les disponibilitats pressupostàries ho permeten.  
València, 2 d'octubre de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI